Labquality

__**Labquality**__
Labquality er en uavhengig og upartisk organisasjon som forsyner laboratorier med programmer for ekstern kvalitetsvurdering (External Quality Assessment, EQA) og POCT (point-of-care testenheter) for helsesektoren. Hensikten til Labquality er å forbedre pasientens sikkerhet med henhold til prøveresultater. Organisasjonen ble stiftet i 1971 og dens overordnede mål er at analytisk kvalitet skal bli bedre ved hjelp av eksterne kvalitetssikringssystemer. Dette gjøres gjennom at Labquality gir ut kvalitetskontroller til laboratoriene og får tilbakemelding på hvordan deres resultater er, sammenlignet med andre laboratoriers resultater. I tillegg til EQA tilbyr de noe som heter IQA (Internal Quality Assessment) hvor de deler ut analytiske kontroller, kalibratorer og referansemateriale til medlemmene sine. Disse kvalitetssikringsproduktene bidrar til en bedre oversikt over hvorvidt resultatene fra en spesifikk metode eller instrument endrer seg fra dag til dag.

Labquality har mer enn 150 programmer for kliniske laboratorier og POCT. Patologi og cytologi, klinisk kjemi, genetikk, hematologi, immunologi, mikrobiologi, parasittologi og virologi, er blant de viktigste programmene. Labquality er medlem av EQUALM (External Quality Assessment in Laboratory Medicine) og samarbeider også med andre EQA-organisatorer i Europa. Labquality er EQA-ordningen som er mye brukt i Midtøsten og Europa. De er representert i 45 land og utvider seg hvert år.

De viktigste brukergrupper av labquality EQA programmer er:
 * Point- of- care testbrukere
 * Apotek
 * Kliniske laboratorier
 * Universiteter og forskningslaboratorier
 * Miljølaboratorier
 * Medisinsk laboratorie- og biomedisinsk vitenskapsakademier
 * Matteknologiske laboratorier
 * Veterinærklinikker

En EQA runde/EQA undersøkelse ser slik ut: (Figur hentet fra: [])


 * EQA tjenester, samling av alle eksterne kvalitetsvurderingsprogrammer.
 * EQA program, samling av EQA-ordning som tilhører samme medisinske laboratorium,
 * EQA delprogram, samling av EQA-ordning som tilhører samme gruppe av diagnostisk test
 * EQA ordning, EQA tjenesten for definerte analytter eller tester hvert år.
 * EQA runde, En leveranse syklus av EQA ordning fra prøven levering til EQA evalueringsrapporten.
 * Produkt, produkt og produktkode og leveringsmåned definerer hvordan du kan bestille en EQA undersøkelse (runde)

Labqualitys kvalitetssystem er ISO-sertifisert etter 9001:2008 standard.

I september 2009, deltok 4174 laboratorier i 38 forskjellige land i Labqualitys undersøkelser.

Organisasjonen eies av Finnish Society of Clinical Chemistry, Association of Finnish Local and Regional Authorities i tillegg til 19 lokale sykehusdistrikter, Finnish Medical Association, Finnish Red Cross, Association of Medical Service Providers og Finnish Union of Experts in Science.

Kilde: http://www.labquality.fi/in_english/ (22.10.2009) Kilde: [] (2012)